|  |
| --- |
| **Praktikant interesse for webdesign søges….**  Designmuseum Danmark huser verdens første og eneste museum for hjemmesider, hjemmesiden [www.webmuseum.dk](http://www.designmuseum.dk). Hjemmesiden blev lanceret i april 2010 og er udviklet af Center for Designforskning.  Hjemmesiden består af en samling af hjemmesider, en kurateret udstilling om hjemmesidernes historie og muligheden for at brugere selv kan kuratere udstillinger.  Designmuseum Danmark søger en praktikant til at videreudvikle konceptet.  Praktikforløbet skal være meritgivende og skal planlægges i samarbejde med den studerende og dennes uddannelsesinstitution. Bortset fra det er Designmuseum Danmark åben for alle former for projektforløb knyttet til Webmuseet.  Lige nu forestår følgende arbejdsopgaver med Webmuseet:  - Udvikling af en undervisningsplatform til elever på gymnasieniveau (undervisningsmateriale, tilrettelæggelse af undervisningstime i Designmuseum Danmark m.m.)   * Strategi til at øge trafik og brugerengagement på hjemmesiden * Indsamling (herunder strategi for indsamling) af relevante hjemmesider * Udvikling af koncept for styring af hjemmesidens kommentarfelter   - Nyindretning af det fysiske rum, som webmuseet præsenteres i i dag. Omfatter også deltagelse i arbejdet med at nyerhverve genstande som kan skildre computerhardwares designhistorie  Flere opgaver til projekter kan foreslås og udvikles. Spørgsmål vedrørende praktikforløbet besvares af:  Lektor Ida Engholm, Center for Designforskning, [ie@dcdr.dk](mailto:ie@dcdr.dk)  Museumsinspektør Christian Holmsted Olesen, Designmuseum Danmark, [cho@designmuseum.dk](mailto:cho@designmuseum.dk), tlf. 3318 56 83  Ansøgning mærket WEBMUSEUM sendes til: cho@designmuseum.dk |